योगी मॉडल से प्रभावित हुए अमेरिकी राष्ट्रपति डोनाल्ड ट्रंप दंगाइयों पर लिया एक्शन - Bollyycorn\nHome General Articles योगी मॉडल से प्रभावित हुए अमेरिकी राष्ट्रपति डोनाल्ड ट्रंप दंगाइयों पर लिया एक्शन\nयोगी मॉडल से प्रभावित हुए अमेरिकी राष्ट्रपति डोनाल्ड ट्रंप दंगाइयों पर लिया एक्शन\nउत्तर प्रदेश के मुख्यमंत्री योगी आदित्यनाथ (CM Yogi Adityanath) अक्सर ही अपने कामों की वजह से सुर्खियों में बने रहते हैं. हाल ही में योगी मॉडल की चर्चा शक्तिशाली देश अमेरिका में भी हो रही है. अमेरिका के राष्ट्रपति डोनाल्ड ट्रंप (President Donald Trump) सीएम योगी के कामों से इतने प्रभावित हुए हैं कि उनकी जमकर तारीफ कर रहे हैं. अच्छी बात तो ये है कि, लखनऊ से 12,346 किलोमीटर दूर अमेरिका के व्हाइट हाउस में अब सीएम योगी के कामों की गूंज सुनाई देने लगी है.\nदरअसल, बीते साल ही दिसंबर 2019 में पूरे देशभर में नागरिकता कानून (CAA) के खिलाफ जमकर हिंसा हुई थी. दंगाइयों ने देश के अलग-अलग हिस्सों में हिंसा की आग को भड़का दिया था. इसमें उत्तर प्रदेश में शामिल था जहां भारी मात्रा में जान-माल का नुकसान हुआ था और कई जगह सरकारी संपत्ति को भी नुकसान पहुंचाया गया था. इन्हीं घटनाओं के खिलाफ सूबे के मुख्यमंत्री योगी आदित्यनाथ ने कड़ा एक्शन लिया था और दंगाइयों को ऐसा सबक सिखाया था जिससे फिर कभी भविष्य में इस तरह की हिंसा राज्य में न हो.\nदंगाइयों पर सीएम योगी का एक्शन\nसीएम योगी ने प्रदेशभर में 100 से अधिक जगहों पर पोस्टर्स लगवाए जिनमें 57 दंगाइयों के नामों के साथ उनका पता और वसूली जाने वाली रकम को लिखा गया था. अब सीएम योगी के इसी मॉडल की गूंज लखनऊ से अमेरिका के व्हाइट हाउस में खूब जोरों-शोरों से सुनाई दे रही है.\nयोगी मॉडल के तर्ज पर ही व्हाइट हाउस (White house) के पास लेफायेट्टे स्क्वायर में हुए दंगें के 15 आरोपियों की तस्वीरें पोस्टर में लगाई गई है. इन आरोपियों पर पूर्व राष्ट्रपति एंड्र्यू जैक्सन की प्रतिमा को गिराने की कोशिश करने का आरोप है. इन पोस्टर्स की तस्वीर ट्विटर पर पोस्ट करते हुए ट्रंप ने लिखा,”कई लोगों को हिरासत में लिया गया है और कुछ लोगों की तलाश हो रही है. इन लोगों पर लेफायेट्टे स्क्वायर में सार्वजनिक संपत्ति तोड़ने का आरोप है. इसमें आरोपियों पर 10 साल की जेल की सजा का प्रावधान है.”\nकैसे काम किया योगी मॉडल ने\nदंगाइयों की पहचान के लिए सबसे पहले दंगाइयों को पकड़ने के लिए ब्लू प्रिंट तैयार किया इसके बाद CCTV, वीडियो फुटेज से हिंसा फैलाने वाले आरोपियों की पहचान की गई और फिर चौराहों पर इनके पोस्टर चिपकाए गए और नोटिस भी भेजे गए. सीएम योगी के आदेश पर पुलिस ने इन आरोपियों को पकड़ने के लिए रेड तक मारी. लेकिन बाद में इलाहाबाद हाईकोर्ट ने सरकार के इस आदेश पर रोक लगा दी थी. पर सीएम द्वारा उठाए गए इस कदम से प्रदेश में हिंसा रुक गई थी.\nबता दें, जब डोनाल्ड ट्रंप भारत दौरे पर आए थे तब उन्होंने आगरा का दीदार किया था और सीएम योगी से मुलाकात भी की थी. फिलहाल डोनाल्ड ट्रंप ने सीएम योगी के मॉडल को अपनाकर साबित कर दिया है कि, सीएम योगी सिर्फ अपने देश में ही नहीं बल्कि विदेश भी कामों की वजह से काफी चर्चित हैं.


अस्सी चौराहा: जुलाई 2011\nप्रेमचन्द के गाँव से लौटकर\nउनका एक सवाल यह भी है कि मुंशी प्रेमचन्द की 125 वीं जयंती के सुअवसर पर पूर्व मुख्यमंत्री मुलायम सिंह यादव आये थे। अमरवाणी की तरह घोषणाएँ की। ग्रामीणों से अनेकों योजनाओं की रूपरेखा के बारे में वादा किया। बाद बाकी नील-बट्टा-सन्नाटा। सरकार क्या गई, योजनाएँ अधर में लटकी रह गई। प्रेमचन्द शोध संस्थान समिति को मिले2करोड़ रुपए ने साहित्यिक जमात में उम्मीद की लकीर खींची थी। लोगों ने यह मान लिया था कि अब प्रेमचन्द के गाँव लमही के दिन बहुरेंगे। दूरगामी नीति के तहत कुछ ऐसे कार्य होंगे जिससे प्रेमचन्द के साहित्य-समाज को संबल मिलेगा। लोग मुंशी प्रेमचन्द को सही परिप्रेक्ष्य में समझने के लिए जरूरी शोध करेंगे। उनकी कृतियों को जन-मिलाप के बीच ले जाने के लिए सुनियोजित अभियान चलायेंगे। लेकिन शोध-संस्थान अभी भी कथित जमीन प्रकरण में उलझा है। बीएचयू हिन्दी विभाग के प्रो0 विजय बहादुर सिंह जो कि प्रेमचन्द शोध संस्थान समिति के समन्वयक हैं; बताते हैं कि-‘राज्य सरकार के द्वारा जमीन केन्द्र को स्थांतरित न किए जाने की वजह से ही सारा कार्य अधर में लटका है।’ इस बारे में बनारस के कथाकार श्याम बिहारी श्यामल का कहना है कि-‘राजनीति में गाँधी के इस्तेमाल की तरह राजनेता प्रेमचन्द का भी इस्तेमाल करते हैं। प्रेमचन्द के साहित्य से किसी को कोई मतलब नहीं। सरकार को कोई मुकम्मल व्यवस्था करनी चाहिए। प्रेमचन्द साहित्य के प्रतिमान हैं।’\nइस घड़ी लमही ग्राम में बैठे हुए हम लोग समय की ओर ताकते हैं। धूप सीधी से आड़ी-तिरछी हो चली है। कुछ ही मिनटों में4बजेंगे। बातचीत में ऐसे मशगूल हुए कि भूख की परवाह ही नहीं रही। बस, हम पानी पीते हुए बातों में मशगूल रह गए। उस समय हमारी बेचैनी पानी की जबर्दस्त किल्लत को ले कर अधिक थी। सरकार के कागजी ठिकानों पर ‘लमही’ का नाम निर्मल ग्राम के रूप में अंकित है। लेकिन यहाँ कुछ भी नार्मल नहीं है। गाँव में शिक्षा का स्तर संतोषजनक नहीं है। प्रेमचन्द स्मारक से सटे हुए ही प्रेमचन्द शिक्षण संस्थान है जिसे यूपी बोर्ड से मान्यता मिली हुई है; इस घड़ी बंद है। लमही में ही प्राइवेट प्रैक्टिसनर डॉ0 आन्नद कुमार कहते हैं-‘आज अगर प्रेमचन्द जिन्दा होते, तो उनको हार्ट अटैक हो जाता। दूसरे गाँव की छोड़िए इस गाँव के लोग ही नहीं जानते हैं कि मुंशी प्रेमचन्द कौन थे? साहित्य से यहाँ के लोग दूर हैं। जबकि शहर के लोग प्रेमचन्द के कथा-कहानी और उपन्यास पर डिग्री धारण कर रहे हैं। असल में यहाँ के लोगों की समस्या बीहड़ है। रोजगार के नाम पर औना-पौना मजूरी है। ऐसे जिन्दगी जीने वालों से आप क्या साहित्य की बात करेंगे? उनके लिए तो यह महज लिखुआ-पढुआ बतरस है।’ लगे हाथ एक दूसरे सज्जन कह जाते हैं-‘जिस कथाकार को दलितों का देवता कहा गया है। उसकी सुध सुश्री मुख्यमंत्री खुद क्यों नहीं ले रही हैं जबकि वह तो दलितों की सर्वमान्य नेता हैं?’\nबातचीत के दरम्यान ही यह पता चलता है कि गाँव के जुझारू लड़कों ने मिलकर एक मंडली बनाई है-युवा नेहरू मण्डली। इस मण्डली में शामिल अधिकांश लड़के 20 से 30 वर्ष की उम्र के हैं। इस मण्डली के अध्यक्ष सूर्यबली पटेल बताते हैं कि अभी ज्यादा दिन नहीं हुए इस मण्डली को गठित हुए। गाँव के ही अरविन्द कुमार राजभर को सचिव बनाया गया है। वही इसके परिकल्पनाकार भी हैं। सामूहिक साफ-सफाई का कार्य सबलोग आपस में मिलजुल कर करते हैं। गाँव के बच्चों में शिक्षा के प्रति रुझान है, लेकिन जागरूकता कम है। इसे ले कर वे सामाजिक-अभियान छेड़ना चाहते हैं।\nसामाजिक-सांस्कृतिक मौके पर बिना बुलाये ही मदद करने के लिए पहुँच जाते हैं। प्रेमचन्द द्वार के समीप प्याऊ लगाया गया है, ताकि राहगीर अपनी प्यास बुझा सके। बातचीत करते युवाओं में उत्साह का ग्राफ उच्चतम था। उन्होंने बताया कि वैसे तो बहुत कुछ करने के लिए सोच रखा है; लेकिन साथ में कोई फंड या निजी अनुदान न होने की वजह से वे अपनी सीमाओं का विस्तार कर पाने में असमर्थ हैं। फिर भी गाँव में इस मण्डली ने लोगों के बीच प्रेम-व्यवहार का जो धागा बुना है; उससे लमही ग्राम के निर्मल मन की तसदीक आसानी से की जा सकती है। गाँव के लड़कों ने बातचीत के दौरान ही हमें दशहरा के समय होने वाले रामलीला के बारे में बताया। उनका कहना था कि लमही गाँव को उस घड़ी और भी करीब से देखा-परखा जा सकता है। रामलीला के दिनों में मेले की रौनक और बहार रहती है। दुर्गापूजा में दशमी के रोज जबर्दस्त मेला लगता है। गाँव को खूब सजाया जाता है। लोग जरूरी कारज छोड़कर उस रोज मेला घूमने आते हैं। यह गाँव अभाव और अकालग्रस्त है, लेकिन इंसानी मामलों में कोई जोड़ नहीं है। सभी एक-दूसरे की सदैव मदद करने के लिए तैयार रहते हैं।\nअब हम लौटना चाहते थे। लमही की हाल-बयानी पन्ने पर दर्ज़ करने के लिए। लौटते वक्त लमही के मुख्य द्वार से सामना हुआ जिसके भीतर घुसते ही दोनों तरफ पार्क बने हुए दिखें। पार्क में छाँह कम है, लेकिन सजावटी पौधे अधिक। आज़मगढ़ जाने वाले मुख्य मार्ग पर बनारस से करीब5मील की दूरी पर यह मुख्य द्वार अवस्थित है। निर्जीव शक्ल में स्थापित मूर्तियाँ जो प्रेमचन्द के कहानियों के पात्रों पर रुपायित थे; द्वार के दोनों ओर लगे हुए थें। वहाँ से काशी पहुँचने के लिए पाण्डेयपुर गोलम्बर तक जाना काफी मशक्कत भरा कार्य था, क्योंकि सड़क के बीचोंबीच एक टैग लटका मिला-‘निर्माण कार्य जारी है।’ निर्माण की यह अफलातून-संस्कृति(बेढंगा बदलाव) कई सांस्कृतिक संकेतों, प्रतीकों एवं सूत्रों को कैसे हम से छीन ले रही है; इसका गवाह है-पाण्डेयपुर चौराहा जहाँ लगी कथा-सम्राट मुंशी प्रेमचन्द की प्रतिमा अब नदारद है। जिस जगह को देखने के साथ ही यह अन्दाज हो जाता था कि अब मुंशी प्रेमचन्द की ज़मीन हमसे कितने फ़र्लांग दूर हैं? आज उसकी जगह पर फ्लाईओवर के ‘हाथीपाँव’ मौजूद हैं। भौतिक बदलाव आदमी के आन्तरिक भूगोल को कितना बदल देता है; इसको हम साफ़ महसूस कर रहे थे? यही नहीं, कालजयी रचनाओं को सिरजने वाले मुंशी प्रेमचन्द के गाँव लमही से लौटते हुए और भी बहुत-सी चीजें हमें मथ रही थी। हम खिन्न अधिक थे, प्रसन्नचित्त कम। वहाँ के लोगों ने हमसे जिस अपनापा और आत्मीयता के साथ बातचीत की थी; हम उसके मुरीद अवश्य थे। लेकिन हमारी स्मृति-पोटली में कई ऐसी स्मृतियाँ भी थीं जो दुखदायी और मन को पीर देने वाली थीं।\nLabels: गांव गिरांव, रिपोर्ताज, लमही:खेत से आते हैं फांसी के धागे\nमुखियाजी का तांडव जारी है. चाहे गांव की पंचायत हो या देश की. संयोग से बिहार के चुनावों से जनतंत्र का पाखंड फ़िर खुला.गांव,टोला,मुहल्ला,घर,दालान,खेत,बथान सभी बाजार,बारूद,जुल्म,जाति और जहर में नए सिरे से बदल गए .दारू से,मुर्गे से,साडी से,धोती से,कट्टे से,टके से,जनेऊ से,खडाऊं से,गोत्र से,मूल से,नाभि से,नाल से मत का दान दनदनाता रहा .लोकतंत्र फ़नफ़नाता रहा . ऐसे में बया और दिनकर स्मारिका में छपी आपबीती और जगबीती कविता मुखियाजी फ़िर से पोस्ट करने को मजबूर हूं.लेकिन अपने गांव -रामाज्ञा शशिधर\nमुखियाजी का तांडव जारी है. चाहे गांव की पंचायत हो या देश की. संयोग से यूपी और बिहार के चुनावों से जनतंत्र का पाखंड फ़िर खुल रहा है.गांव,टोला,मुहल्ला,घर,दालान,खेत,बथान सभी बाजार,बारूद,जुल्म,जाति और जहर में नए सिरे से बदल गए हैं.दारू से,मुर्गे से,साडी से,धोती से,कट्टे से,टके से,जनेऊ से,खडाऊं से,गोत्र से,मूल से,नाभि से,नाल से मत का दान दनदना रहा है.लोकतंत्र फ़नफ़ना रहा है. ऐसे में बया और दिनकर स्मारिका में छपी आपबीती और जगबीती कविता मुखियाजी फ़िर से पोस्ट करने को मजबूर हूं.-रामाज्ञा शशिधर


Short Story: छलना- क्या थी माल की असलियत? - Grihshobha\nShort Story: छलना- क्या थी माल की असलियत?\nमाला की आर्थिक तंगी देख कर रमा को उस पर दया आ गई और उस की मदद करने लगी पर जब माला की असलियत सामने आई तो रमा क्यों ठगा सा महसूस करने लगी\nलेखिका- नलिनी शर्मा\nशलभ ने अपने नए मकान के बरामदे में आरामकुरसी डाली और उस पर लेट गया. शरद ऋतु की सुहानी बयार ने थपकी दी तो उस की आंख लग गई. तभी बगल वाले घर से स्त्रीपुरुष के लड़ने की तेज आवाज आने लगी. जब काफी देर तक पड़ोस का महाभारत बंद नहीं हुआ तो उस ने पत्नी को आवाज लगाई.\n‘‘रमा, जरा देखो तो यह कैसा हंगामा है...’’\nपत्नी के लौटने की प्रतीक्षा करते हुए शलभ सोचने लगा कि अपनी ससुराल के रिश्तेदारों से त्रस्त हो कर शांति और सुकून के लिए वह यहां आया था. बड़ी दौड़धूप करने के बाद दिल्ली से वह मेरठ में ट्रांसफर करवा सका था. उसे दिल्ली में पल भर भी एकांत नहीं मिलता था. रोज ही दफ्तर जाने के पहले व शाम को दफ्तर से लौटने पर कोई न कोई रिश्तेदार उस के घर आ टपकता था.\nतनाव के कारण 33 वर्ष की आयु में ही उस के बाल खिचड़ी हो गए थे. अपनी उम्र से 10 वर्ष बड़ा लगता था वह. नौकरी की टैंशन, राजधानी के ट्रैफिक की टैंशन, रोजरोज की भागमभाग, ऊपर से पत्नी के नातेरिश्तेदारों का दखल.\n10 मिनट बाद रमा आते ही चहक कर बोली, ‘‘सरप्राइज है, तुम्हारे लिए. सुनोगे तो झूम उठोगे. बगल वाले घर में मेरी मुंहबोली बहन माला है. उस का2वर्ष पहले ही विवाह हुआ है.’’\nशलभ का चेहरा मुरझा गया. उस के मुंह से अस्पष्ट सी आवाज निकली, ‘‘यहां भी... ’’\nरमा आगे बोली, ‘‘नहीं समझे भई, मां की सहेली अनुभा मौसी की लड़की है यह. इस के विवाह में मैं नहीं जा पाई थी. अपना दीपू पैदा हुआ था न. मैं वहीं से अनुभा मौसी से फोन पर बात कर के आ रही हूं. कह दिया है मैं ने कि माला की जिम्मेदारी मेरी...’’


पाकिस्तान नेशनल डे पर पीएम मोदी ने हमे बधाई दी- इमरान खान-Pakistan PM Imran Khan says Received message from PM Modi on pakistan national day onm\nपाकिस्तान नेशनल डे पर पीएम मोदी ने हमे बधाई दी- इमरान खान\n23 मार्च को पाकिस्तान में नेशनल डे मनाया जाता है, जिससे पहले वहां के प्रधानमंत्री ने मोदी का मैसेज मिलने का दावा किया है\nLast Updated: March 22, 2019, 10:43 PM IST\nपाकिस्तान में 23 मार्च को नेशनल डे मनाया जाता है और उससे एक दिन पहले शुक्रवार को पाकिस्तान के पीएम इमरान खान ने दावा किया है कि भारत के पीएम मोदी ने उन्हें बधाई दी है. न्यूज एजेंसी ANI के मुताबिक इमरान खान ने दावा किया, 'पाकिस्तान नेशनल डे पर मोदी का मैसेज मिला, उन्होंने लिखा- मैं पाकिस्तान के राष्ट्रीय दिवस पर पाकिस्तान को शुभकामनाएं देता हूं. ये समय है कि उप-महाद्वीप के लोग आतंक और भयमुक्त होकर साथ में मिलकर लोकतांत्रिक, शांतिपूर्ण, प्रगति के लिए काम करें.\nआपको बता दें भारत सरकार ने नई दिल्ली में पाकिस्तान उच्चायोग में 'पाकिस्तान नेशनल डे' समारोह में किसी भी आधिकारिक प्रतिनिधि को नहीं भेजने का फैसला किया है. भारत 23 मार्च को आयोजित होने जा रहे 'पाकिस्तान नेशनल डे' का बहिष्कार कर रहा है. पाकिस्तान ने जम्मू-कश्मीर के अलगाववादी नेताओं को भी इस कार्यक्रम में आमंत्रित किया, जिस वजह से भारत ने इसका बहिष्कार किया.\nआपको बता दें 14 फरवरी को हुए पुलवामा आतंकी हमले के बाद से भारत और पाकिस्तान के संबंधों में तल्खियां है. इस हमले में सीआरफीएफ के 40 जवान शहीद हो गए थे. इस हमले की जिम्मेदारी पाकिस्तान के आतंकी संगठन जैश-ए-मोहम्मद ने ली थी. जिसके बाद से भारत ने पाकिस्तान के बालाकोट में घुसकर एयर स्ट्राइक की थी. इसके बाद पाकिस्तान ने भारतीय एयर स्पेस में घुसपैठ की थी.


एक्‍वेरियम की मछलियां – कांकड़\nएक्‍वेरियम की मछलियां\nDate: 01/07/2013Author: prithvi0टिप्पणियाँ\nआसमान से कुछ यूं दिखते हैं बादल के खेत.\nटैक्‍सी, विमान, रेल, कार, बस व बाइक… कई साधनों पर कुल मिलाकर ढाई हजार किलोमीटर से ज्‍यादा का सफ़र दो तीन दिन में पूरा कर थार के उस सिरे पर आ पहुंचा हूं जहां एक देश की सीमा बाहें समेट रही है तो दूसरे देश का बार्डर शुरू होता है. कनार्टक की पंचगिरि पहाडियों से अपने राजस्‍थान यानी थार तक की बालू की इस यात्रा में तापमान से लेकर जीवन जीने के ढंग और मुआवरे सब बदल चुके हैं.\nजेठ आषाढ में अपने देस नहीं आने की तमाम कोशिशों के बावजूद यहां हूं तो शायद इसी कारण कि अपनी नाड़ इसी में कहीं दबी है. कि जेठ का आखिरी और आषाढ का पहला दिन थार में बीता है. सुबह धूल भरी आंधियां लपेटे आती हैं तो दुपहरियों में लू के तीखे थपेड़े हैं. शामें तो नहीं हां, उतरती रातों के पास राहत के कुछ खेस दरी जरूर होते हैं.\nतो, खेतों के लिहाज से सुस्‍ताता समाज नये मकान बनाने में लगा है. पक्‍के मकान. अपने दस में से सात परिवार वाले नये मकान बना रहे हैं. हर कहीं काम चल रहा है. तोड़ फोड़ या निर्माण की गूंज सुनाई देती है. जो खाली हैं उन्‍होंने भी प्‍लाट ले लिए हैं. किसने, कहां प्‍लाट लिया या बेचा तथा कौन नया मकान बना रहा है, हर ओर यही बात है. टूटते घरों में इस तरह से मकान बनते हुए देखता हूं तो अपने घर की दो साल पहले गिर चुकी दीवार भी याद आ जाती है.\nइस नये निर्माण की नींव की कुछ ईंटें एक नयी फसल ग्‍वार से भी आई हैं. जो इलाका कुछ साल पहले अकाल की मार झेल रहा था वह अचानक ही इतना खर्च करने वाला हो गया तो इस फसल के कारण भी. नरमे कपास तथा किसी भी अन्‍य नकदी फसल की तुलना में कम लागत, मेहनत से तैयार होने वाली ग्‍वार की फसल तुरता लाभ देती है. भाव भी ठीक ठाक हैं. सारे समीकरणों का निचोड़ यही कि अगर किसान को उसकी फसल की सही कीमत मिले तो वह खुदमुख्‍तयार हो सकता है. नरेगा पर अरबों खरबों के खर्च को जायज बताने वाले नौकरशाहों और भाड़े के कलमकारों को इस तथ्‍य पर गौर करना चाहिए. वे सोचें की नरेगा अच्‍छे उद्देश्‍य के साथ शुरू की गई गलत योजना कैसे साबित हो गई? अपने भाई बंदों ने इसे और भी गलत ढंग से लिया.. मुफ्त के पैसे की योजना के रूप में. मेहनत की कमाई की बरकत को समझने वाले देश समाज में इस योजना के मनोवैज्ञानिक दुष्‍प्रभावों को समझना होगा. किसान और खेती बाड़ी का भला सही मेहनताने और सही कीमत से ही हो सकता है. इस लिहाज से अपना वोट नरेगा के खिलाफ है. इसने एक तरह से खेती बाड़ी को नुकसान पहुंचाया है.\nखैर, अपने ही शहर के जिस अच्‍छे खासे गेस्‍ट रूप में ठहरना पड़ा उसकी रिसेप्‍शन के पास बड़ा सा एक्‍वेरियम रखा है. रंग बिरंगी मछलियों वाला. जब भी एक्‍वेरियम को देखता हूं तो यही सवाल उठता है कि ये खाती अघाती मछलियां भी कभी बड़ी होती हैं क्‍या? इतनी बड़ी कि दुनिया का कोई भी एक्‍वेरियम उनके लिए छोटा पड़ जाये और उन्‍हें समंदरों में छोड़ने के अलावा कोई विकल्‍प नहीं बचे. थार के इस सिरे में समंदर की परियों को इन सजावटी एक्‍वेरियम में देखता हूं तो अंदर से कुछ घुटता है. लेकिन कुछ कहता नहीं क्‍योंकि यह गेस्‍ट अपने दोस्‍त का है और अपने कई यार आजकल एक्‍वेरियम जैसा कमाऊ धंधा करते हैं!\naquarium ki machalianएक्‍वेरियमएक्‍वेरियम की मछलियांguargwar\nपिछला Previous post: कि दुनिया की हर बगावत\nअगला Next post: इल्‍म से शायरी


नोटबंदी के कारण सादगी से हुई शादी, खर्च हुए सिर्फ 1100 रुपये - News Manthan | Latest Hindi News\nSunday , 26 March 2017\tNews Manthan | Latest Hindi News Latest Uttarakhand News, Hindi News, State News\n»मौलाना ने किया दावा अखिलेश ने भाजपा को दिया है वोट, इसका सबूत भी करेंगे पेश\t»जो काम कांग्रेस ने 15 सालों में नहीं किया,उसे 15 महीनें में पूरा करेगी बीजेपी\t»मायावती ने बताया नरेंद्र मोदी का नया मतलब\t»Hacked By GeNErAL\t»जयललिता के घर से 30 किलो सोना, 10 हजार महंगी साड़ियां और बेशकीमती जूतियां मिली थीं\tनोटबंदी के कारण सादगी से हुई शादी, खर्च हुए सिर्फ 1100 रुपये\nHome / STATE NEWS / Bihar / नोटबंदी के कारण सादगी से हुई शादी, खर्च हुए सिर्फ 1100 रुपये\nनोटबंदी के कारण बिहार के कटिहार में बेहद सादगी में शादी हुई है. शादी में सिर्फ 11 सौ रुपये खर्च हुए. कोई तामझाम नहीं. दोनों पक्षों के लोग इस सामान्य से समारोह में शामिल हुए और लड़की को शादी कर ले गए. महिलाओं और पुरुषों की सामान्य भीड़. कोई सजावट नहीं. न ही लड़का सजा है न लड़की. ढोल नगाड़ों का भी शोर नहीं, लेकिन बिहार के कटिहार के एक गांव में शादी हो गई और पता भी नहीं चसा. शादी हुई भी तो ऐसी जो इस वक्त देश के सामने एक मिसाल छोड़ रही है.\nदरअसल जब से नोटबंदी लागू हुई लोगों की शादियां फंस गई. शादियों में होने वाले खर्च को लेकर परिवार वाले परेशान रहने लगे. चितौरिया गरीघाट के रहने वाले योगेन्द्र सहनी ने अपनी बेटी की शादी अपने ही गांव के राजा कुमार से तय की थी. लेकिन नोटबंदी के चक्कर में शादी फंस गई. परेशान पिता ने लड़के के परिवारवालों को परेशानी बताई. लड़के के परिवार ने परेशानी समझी और सादगी से शादी करने पर रजामंदी दे दी.\nलड़के वालों की तरफ से ग्रीनसिग्नल मिलते ही शादी की तैयारी शुरू हुई. ग्यारह लोगों की बारात लड़की के घर पहुंची. कुछ ही मिनटों में शादी हो गई. शादी के बाद लड़की वालों ने बारात को चाय पिलायी और खुशियों में लड्डू खिलाये. बाराती भी चाय और लड्डू खाकर खुश दिखे.\nशादी का खर्च महज 1100 रुपये था. जिसमें 350 रुपये की साड़ी. लड़के के लिये 400 रूपये के कपड़े, बारात का मुंह मीठा कराने के लिये 150 रूपये के लड्डू और सौ रूपये की चाय. इसके अलावा वर-वधू के पहनने के लिए फूलों की माला का इंतजाम. शादी के एवज में दहेज की मांग करने वाले और शादी पर लाखों-करोड़ों पानी की तरह बहाने वाले समाज के लिए बिहार के कटिहार की ये शादी एक मिसाल छोड़ गई है.\nखर्च हुए सिर्फ 1100 रुपए नोटबंदी के कारण सादगी से हुई शादी\t2016-12-04\nPrevious इस लड़की के साथ जिसने चाहा उसने किया गंदा काम…\nNext भाजपा नेता एवं मंत्री के घर पर लोकायुक्त का छापा, करोड़ों का कालाधन हुआ बरामद\nबीजेपी जैसे बड़े राक्षस को मारने के लिए सपा-कांग्रेस जैसे छोटे शैतान इकट्ठा हुए\nबड़ी खबर: शशिकला को4साल की सजा, 10 साल तक नहीं बन पाएंगी सीएम\nकश्मीर में हुए उत्तराखंड के लाल का पार्थिव शरीर पहुंचा पैतृक गांव, आज होगा अंतिम संस्कार\nयूपी में पूर्ण बहुमत से बनेगी भाजपा की सरकार\nसपा के गढ़ में गरजे शिवराज, कांग्रेस—सपा में फ्रॉड का गठबंधन है\n‘दूसरों के बाथरूमों में झांकने के बजाय सरकार पर ध्यान दें’पीएम मोदी\nबसपा और भाजपा पर जमकर बरसे अखिलेश यादव\nमौलाना ने किया दावा अखिलेश ने भाजपा को दिया है वोट, इसका सबूत भी करेंगे पेशजो काम कांग्रेस ने 15 सालों में नहीं किया,उसे 15 महीनें में पूरा करेगी बीजेपीमायावती ने बताया नरेंद्र मोदी का नया मतलबHacked By GeNErALजयललिता के घर से 30 किलो सोना, 10 हजार महंगी साड़ियां और बेशकीमती जूतियां मिली थींSports\nPopular News\tSample Page\nApril 18, 2016\tNews Manthan\nApril 18, 2016\tमुलायम को सता रहा है मुस्लिम वोट खिसकने का डर\nApril 29, 2016\tJoin us on Facebook


Ipl सट्टेबाजी पर पूछे गए ये5सवाल, जवाब देते ही फंस गए अरबाज खान\tFeatured\nमुंबई, बॉलीवुड अभिनेता और निर्माता अरबाज खान ने क्राइम ब्रांच की पूछताछ में सट्टा लगाने की बात कबूली है. साथ ही उन्होंने इंटरनेशनल बुकी सोनू जालान के साथ बातचीत और लिंक को भी स्वीकारा है. ठाणे पुलिस की क्राइम ब्रांच3घंटे से ज्यादा वक्त तक अरबाज खान से पूछताछ की.\nअरबाज खान को बुकी सोनू के सामने बिठाकर पूछताछ की गई. इसमें उनसे5सवाल दागे गए जिनका जवाब देकर अरबाज फंस गए. उनसे पूछा गया कि,\n1. क्या आपने सोनू जालान के साथ सट्टा लगाया?\n2. सोनू को कैसे जानते हैं आप?\n3. क्या इस बारे में परिवार को पता था?\n4. अब तक कितनी रकम का सट्टा लगाया है?\n5. क्या जालान ने उन्हें फोन पर धमकी दी?\nइन सवालों के जवाब में अरबाज ने बताया कि उन्होंने न सिर्फ आईपीएल मैचों पर बल्कि अंतरराष्ट्रीय टेस्ट मैचों में भी सट्टा लगाया है. साथ ही उन्होंने जानकारी दी कि पिछले साल ढ्ढक्करु मैचों में लगाए गए पैसों में उन्हें करीब 2.75 करोड़ रुपये का नुकसाना भी हुआ था. अरबाज ने बताया कि करीब 4-5 साल से वह इस धंधे में शामिल हैं.\nतनाव में शुरू की सट्टेबाजी\nअभिनेता अरबाज ने पूछताछ में खुलासा किया कि उनका परिवार हमेशा से सट्टा लगाने के लिए मना करता था. परिवार इस काम को गलत मानता था लेकिन वह शौक के लिए क्रिकेट मैचों में करोड़ों रुपये का खेल करते थे. उन्होंने यह भी बताया कि पारिवारिक तनाव की वजह से वह सट्टेबाजी के खेल में शामिल हुए क्योंकि उनके निजी जीवन में काफी उतार-चढ़ाव था और पत्नी मलाइका अरोड़ा से तलाक की एक वजह सट्टेबाजी भी बताई जा रही है क्योंकि मलाइका हमेशा से उन्हें इसके लिए मना करती थीं.\nपुलिस की पूछताछ में अरबाज ने सोनू से लिंक की बात कबूल की है लेकिन उन्हें याद नहीं कि वह कब और कैसे सोनू से मिले थे. उन्होंने बताया कि सोनू से उन्हें किसने मिलवाया इस बारे में ठीक से याद नहीं है.\nइससे पहले ठाणे पुलिस की एंटी एक्टॉर्सन सेल ने शुक्रवार को अरबाज को समन किया था. पुलिस अब अरबाज का बयान दर्ज कर सट्टेबाजी रैकेट से उनके लिंक के बारे में पड़ताल की है. पुलिस को इंटरनेशनल बुकी सोनू जालान के साथ अरबाज की तस्वीरें मिली थीं. पुलिस सोनू पर मकोका के तहत नया केस भी दर्ज करेगी. अरबाज की ओर से उनके भाई सलमान खान की लीगल टीम इस मामले में उनका पक्ष रखेगी. सुबह अरबाज सलमान के बॉडीगार्ड शेरा के साथ क्राइम ब्रांच के दफ्तर पहुंचे थे.\nकैसे आया अरबाज का नाम\nपूछताछ में रैकेट के पीछे सोनू जालान का नाम सामने आया था. इसके बाद सोनू जालान को गिरफ्तार कर जब पूछताछ की गई तो उसने बताया कि बॉलीवुड के कई सेलिब्रिटी बेटिंग में अलग-अलग नामों से पैसा लगाते हैं. तब इस मामले में अरबाज खान को समन किया गया था. पुलिस को शक है कि इस खेल में बॉलीवुड की कई और हस्तियां भी शामिल हो सकती हैं.\nMore in this category: « अर्जुन रामपाल, मेहर जेसिया शादी के 20 साल बाद हुए अलग प्रियंका की मुस्कुराहट के दीवाने हुए निक जोंस »